alexandrainst/scandi-wiki huggingface dataset:
Capability Maturity Model Integration

Capability Maturity Model Integration (CMMI) er en prosessforbedringsmodell først publisert i 1999, basert på prosessforbedringsrammerverket Capability Maturity Model. Organisasjoner kan ikke bli CMMI-sertifisert. De kan derimot bli «vurdert» (appraised), for eksempel gjennom en vurderingsmetode som Standard CMMI Appraisal Method for Process Improvement (SCAMPI), og få en vurdering på en skala fra 1 til 5.

Per 2008 finnes det to varianter av CMMI:
CMMI for Development (CMMI-DEV), versjon 1.2 (august 2006). Denne omfatter utviklingsprosesser for produkter og tjenester
CMMI for Acquisition (CMMI-ACQ), versjon 1.2 (november 2007). Denne omfatter håndtering av forsyningskjeder, anskaffelser og outsourcing, og gjelder både offentlig og privat sektor

I motsetning til sertifiseringer brukes vanligvis ikke CMMI-vurderinger i markedsføring, men heller som et rammeverk for intern prosessforbedring.

Eksterne lenker 
 

Standarder
Programvareutvikling
IT-styring
Heinz Strathmann

Heinz Strathmann (født 1. august 1954) er norsk-tysk gründer i eventbransjen. Han eier og er daglig leder i DMC (Destination Management Company) Pan Norway AS. Han er født i Vest-Tyskland og kom som 19-åring i 1973 til Norge. Fem år etter overtok han Geilo Høyfjellspensjonat, grunnla Geilo Reisebyrå, Pan Tours Canada-reiser, aktivitetsselskapet Geilo Aktiv og en gourmet-restaurant. I 1982 begynte han med Pan Norway, som tilbyr incentives, events og produktpresentasjoner for utenlandske firmaer i Norge.  

Heinz Strathmann var daglig leder i Polar Park, verdens nordligste dyrepark, fra 2013 til 2018.

Siden 2018 jobber Heinz Strathmann som lektor på ekspedisjonsskip i Arktis og Antarktis, i tillegg til isbjørnvakt på ekspedisjonsskip i Arktis.

Han er kjent for sin bok På mokassiner til Nordpolen, som er utgitt på tysk. Noen av hans ekspedisjoner har ført ham til Nordpolen, sammen med sin da 16-årige sønn gikk han på ski over Grønland. Han har gått på ski gjennom Kamtsjatka, ridd gjennom Yukon, kjørt hundeslede gjennom Alaska og gjennomført ekspedisjoner gjennom Tibet, Nepal og Mongolia.

Norske sakprosaforfattere
Personer fra Hol kommune
Norske seriegründere
Fødsler i 1954
Torstein Andersen Aase

Torstein Andersen Aase (født 24. oktober 1991) er en norsk fotballspiller som spiller for .

I 2008 startet Aase karrieren i Stabæk hvor han spilte 36 kamper på øverste nivå. Han fikk sin debut i Tippeligaen 16 år gammel. Aase ble i 2006 kåret til årets fotballtalent. Den 13. september 2009, 17 år gammel, scoret han sitt første Tippeliga-mål, i en kamp mot Rosenborg.

Etter et avbrekk fra fotballen, fortsatte han i KFUM-Kameratene Oslo, hvor han scoret 45 mål på 51 kamper.

Til tross for KFUMs opprykk til 1. divisjon, valgte Aase å trekke seg tilbake fra toppfotballen før 2016-sesongen. 

Aase er sønn av den tidligere politikeren Kristin Aase og tidligere fotballspiller Thor Einar Andersen.

Referanser

Eksterne lenker 
 

Fotballspillere for Nordstrand IF
Fotballspillere for Stabæk Fotball
Fotballspillere for KFUM-Kameratene Oslo
Fotballspillere for Lyn Fotball
Norske fotballspillere
Personer fra Oslo
Fødsler i 1991
Langlo

Langlo AS er en produsent av kunde- og måltilpassede garderobeløsninger i Norge. Administrasjon og produksjonen holder til i Stranda kommune i Møre og Romsdal mens avdelingskontor er etablert i Stavanger, Trondheim, Solbergelva og Spikkestad. Selskapet ble etablert i 1918 og har gjennom tidene produsert stoler, bord, møbelpanel og finerte plateprodukter. I 1985 begynte selskapet med garderober.

Langlo selger sine produkter gjennom byggevarekjeder som Byggmakker, Bygger'n, Coop Obs Bygg, Monter, Maxbo, Nordek og lignende.

Eksterne lenker 
 Hjemmeside: www.langlo.no
 Referanse: Materialretur

Norske industriselskaper
Etableringer i 1918
NIBOR

Norwegian Interbank Offered Rate (NIBOR)  er er en samlebetegnelse for norske pengemarkedsrenter på ulike løpetider; en uke, en måned, to måneder tre måneder, og seks måneder. NIBOR er ment å reflektere rentenivået som en bank krever for usikret pengemarkedsutlån i norske kroner til en annen bank. NIBOR benyttes som referanserente i interbank-markedet og i finansielle kontrakter som lån, verdipapirer og rentederivater, men også til analyseformål og til verdsetting av aktiva ved å kalkulere nåverdien av kontantstrømmer. 

NIBOR administreres av Norske Finansielle Referanser AS (NoRe), et heleid datterselskap av Finans Norge. NIBOR kalkuleres og publiseres av Global Rate Set Systems (GRSS). 

NIBOR beregnes og publiseres kl 12.00 CET/CEST hver dag det norske pengemarkedet er åpent (hver bankdag), og kalkuleres som et enkelt gjennomsnitt av rentene som sendes inn av NIBOR-panelbankene for hver løpetid. Beregningen utelater høyeste og laveste rente i henhold til NIBORs beregningsmetodikk. Rentene beregnes som årlige nominelle renter med faktisk antall dager i perioden dividert med 360 dager, og angis med to desimaler.

8. juli 2021 konkluderte EU-kommisjonen at NIBOR er en kritisk benchmark, jfr. Benchmark Regulation (EU), Artikkel 20 nr. 1 bokstav b). Vedtak ble fattet og innarbeidet i norsk lov 16. desember 2021. Vurderingen var basert på Finanstilsynetsinnspill til ESMA, der de konkluderte med at Nibor er av avgjørende betydning for finansiell stabilitet og markedsintegritet i Norge. Finanstilsynet viste til at NIBOR har stor innvirkning på driften av finansmarkedene i Norge, og på bedrifter og forbrukere slik rentene brukes i lån, forbruker kredittprodukter, rentederivater og investeringsfond.

Se også 
 LIBOR
 Norske Finansielle Referanser (NoRe)

Referanser

Eksterne lenker 
 NIBOR (Norwegian Interbank Offered Rate)® , om NIBOR fra nettstedet https://nore-benchmarks.com
 Risikopåslagene i Nibor og andre lands interbankrenter . Staff Memo fra Norges Bank

Norges økonomi
Akronymer
Rente
Tiraspol

Tiraspol (russisk og ukrainsk Тирáсполь/Tiraspol) er den nest største byen i Moldova og hovedstad og administrativt senter i den de facto selvstendige staten Transnistria. 

Byen ligger på østsiden av elva Dnister og har mye forskjellige lettindustri slik som produksjon av møbler og elektriske varer. 

Tiraspol ble grunnlagt av den russiske general Aleksandr Suvorov i 1792. Byen feirer sin årsdag 14. oktober. 

Tiraspol er vennskapsby med Trondheim.

Eksterne lenker 
 

Transnistria
Byer i Moldova
Hovedsteder i Europa
Håkon Mjøen

Håkon Mjøen (født 5. november 1944 i Oppdal) er en norsk, tidligere alpinist. Han kjørte slalåm og storslalåm.

Mjøens fremste plassering i verdenscupen var en andreplass i slalåm 14. januar 1968 under Lauberhornrennene i Wengen. Han har i tillegg en tredjeplass i slalåm fra det første verdenscuprennet i Kirkerudbakken i Bærum i 1968, og ytterligere seks plasseringer blant de 10 fremste.

Under OL 1968 i Grenoble lå Mjøen på tiendeplass etter første omgang. Etter andre omgang hadde Mjøen beste tid, og en stund trodde man at han var gullvinneren. Det viste seg imidlertid at Mjøen hadde kjørt utenom to porter i den tykke tåka, og han ble derfor diskvalifisert.

Referanser

Litteratur

Eksterne lenker 
 

Norske alpinister
Deltakere for Norge under Vinter-OL 1968
Alpinister under Vinter-OL 1968
Personer fra Oppdal kommune
Kongepokalvinnere i skiidrett
Fødsler i 1944
Norgesmestere i alpint
Dubna (Volga)

Dubna (russisk: Дубна) er ei elv i Vladimir og Moskva oblast i Russland. Den er ei høyre sideelv til Volga. Elva er 167 kilometer lang og har et nedbørfelt på . Den største sideelva er Sestra. 

Ved samløpet med Volga ligger byen Dubna.

Referanser 

Elver i Moskva oblast
Elver i Vladimir oblast
Det forente instituttet for kjerneforskning

Det forente instituttet for kjerneforskning (russisk:  Obedinjonnyj institut jadernykh issledovanij, engelsk: ) i Dubna (120 km nord for Moskva) i Russland, er et internasjonalt forskningssenter for kjernefysisk vitenskap. Det omfatter rundt 1000 vitenskapsfolk fra atten land: (Armenia, Aserbajdsjan, Hviterussland, Bulgaria, Cuba, Tsjekkia, Georgia, Kasakhstan, Moldova, Mongolia, Nord-Korea, Polen, Romania, Russland, Slovakia, Ukraina, Usbekistan, Vietnam), så vel som fremstående og velkjente vitenskapsfolk fra UNESCO, CERN, CLAF, Frankrike, Tyskland, Italia og USA.

Instituttet har for tiden sju laboratorier, hver med sin egen spesialisering: teoretisk fysikk, partikkelfysikk (høyenergifysikk), tung-ionefysikk, kondensert materie-fysikk, kjernereaksjoner, nøytronfysikk og informasjonsteknologi. Instituttet har også en avdeling for studier innen stråling og radiobiologisk forskning, samt andre ad hoc eksperimentelle fysikkeksperimenter.

De fremste forskningsinstrumentene er en nuklotron superledende partikkelakselerator (partikkelenergi: 7 GeV), tre isokroniske syklotroner (120, 145, 650 MeV), en fasotron (680 MeV) og en synkrofasotron (4 GeV). Instituttet har også en hurtig-puls nøytronreaktor (1500MW puls) med nitten tilknyttede instrumenter som mottar nøytronstråler.

Instituttet ble opprettet 26. mars 1956 med basis i to forskningsinstitutter til Det sovjetiske vitenskapsakademi: Institutt for kjernefysiske problemer og Det elektrofysiske laboratorium. 

Grunnstoffer som er oppdaget ved JINR: rutherfordium (1964), seaborgium (1974), bohrium (1976), flerovium (1999), livermorium (2001), nihonium (2004), moscovium (2004), oganesson (2006), tenness (2010).

Eksterne lenker 
 

Russiske organisasjoner
Kjerneforskningsorganisasjoner
Etableringer i 1956
1956 i Russland
Adsubia

Adsubia (på valensiansk L'Atzútiva) er en kommune i comarcaet Marina Alta nord i Alicante-provinsen i den autonome regionen Comunidad Valenciana i Spania.

Kommunen er omsluttet av Pego-dalen. Nabokommunene er Villalonga og Oliva i nord; Oliva og Pego i øst; Vall de Gallinera og Villalonga i vest; og Vall de Gallinera og Pego i sør.

Referanser

Eksterne lenker 
 
 Diputación de Alicante - Unidad de Documentación 

Kommuner i provinsen Alicante
Byer i Alicante
Agost

Agost er en by og kommune i Alicante-provinsen i den autonome regionen Comunitat Valenciana i Spania, om lag 18 km fra Alicante, provinsens hovedstad. I motsetning til byene langs Costa Blanca ligger Agost relativt langt fra Middelhavet, og har derfor ikke Agost blitt påvirket av masseturismen i samme grad som byene på Costa Blanca. Agost har derfor i større grad beholdt sin lokale karakter.

Inntil 1960-årene var Agosts økonomi hovedsakelig basert på keramikkproduksjon og landbruk. I dag er det fleste keramikkverkstedene lagt ned eller omgjort til fabrikker som produserer byggelementer. Det er fremdeles 11 keramikkverksted i drift i byen; seks av dem driver fortsatt med tradisjonelt pottemakeri. Jordbruk består som en inntektskilde nummer to for mange familier i Agost.

Severdigheter  
 Kirken (San Pedro Apóstol)
 Keramikkmuseet Centro Agost,
 Ermita de Santa Justa y Rufina, bygget 1821 
 Slottsruinene Castillo Árabe

Fiestaer    
 Santísima Virgen de la Paz (15. – 24. januar)
 Fiestas de Moros y Cristianos (slutten av juni)
 Fiestas de Santa Justa y Rufina (uken rundt 19. juli) 
 Fiestas de San Roque  (16. august)
 Fiestas de San Ramón (slutten av august og begynnelsen av september) 
 Danses del Rei Moro  (8. desember)

Referanser

Eksterne lenker 
 
 Centro Agost: Keramikkmuseet
 Universitetet i Alicante: informasjon om keramikkmuseet på engelsk
 Privat nettside om Agost  

Kommuner i provinsen Alicante
Byer i Alicante
FP-45 Liberator

FP-45 Liberator er en enkeltskuddspistol ifra USA

Amerikanerne ønsket en billig, enkel og kompakt pistol som kunne masseproduseres på kort tid. Den var tenkt brukt av motstandsbevegelsen i okkuperte soner under den andre verdenskrig. Våpenet ble produsert i store mengder og sluppet ifra fly over det okkuperte Europa. Hensikten var å ha et lite og kompakt skytevåpen som kunne være lett å skjule.

Design og produksjon 
Pistolen ble designet i 1942 av Inland Guide Lamp Manufacturing Division hos General Motors Corporation i Ohio. Den ble ladet med kun en .45 ACP patron. Liberatorprosjektet tok ca. 6 mnd inklusiv 11 ukers produksjon, 300 arbeidere laget 1 million pistoler.

Ytelse 
Pistolen hadde ikke riflet løp og hadde dermed elendig presisjon, effektiv rekkevidde var ca. 8 meter.

Eksterne lenker 
 
 The Liberator Pistol
 Bilder av Liberator
 The Liberator instruction sheet

Pistoler
Skytevåpen fra USA
Yeti

Yeti, eller den avskyelige snømannen, er en stor, menneskelignende, kryptozoologisk skapning som flere ganger er blitt påstått sett i Himalayas regioner Tibet og Nepal.

Mesteparten av det vitenskapelige miljøet avfeier yetiens eksistens som overtro. Enkelte mener det kan være snakk om en uoppdaget bjørneart. I 2017 analyserte forskere DNA til ni levninger som hadde blitt hevdet å komme fra en Yeti-er. Åtte av prøvene viste seg å komme fra bjørner, mens den niende var fra en hund.

Se også 
 Bigfoot

Referanser 

Legender
Kryptozoologi
Faktoider
Kolbu/KK Fotball

Kolbu/KK Fotball, er et fotballag fra Kolbu på Østre Toten. Klubben ble til som en følge av en sammenslåing mellom fotballavdelingene til Kolbu Idrettslag og Kolbukameratene Idrettslag.

Kolbu/KK rykket opp til 3. divisjon høsten 2014 etter og ha vunnet 2-0 over naborival FK Toten i direktesendt Grasrotkamp på TV 2 Sportskanalen.

Tabellen

Divisjonsutvikling

Eksterne lenker
 Nettside hos KlubbenOnline

Idrettslag i Oppland
Fotballag i Oppland
Sport i Østre Toten
Suda (elv)

Suda er ei elv i Vologda oblast i Russland. Den munner ut i Rybinsk-reservoaret i Volga. Den er 184 kilometer lang, og har et nedbørfelt på . Middelvannføring på 134 m³/s. De største sideelvene er Sjogda, Andoga, Kolp, Voron og Petukh.

Referanser 

Elver i Vologda oblast
Protva

Protva (russisk: Протва) er ei elv i Moskva og Kaluga oblast i Russland. Den er ei venstre sideelv til Oka. Den er 282 kilometer lang og har et nedbørfelt på . Protva fryser over i begynnelsen av desember og blir isdekt til tidlig i april. Dens største sideelv er Luzja. Langs Protva ligger byene Vereja, Borovsk, Protvino og Obninsk.

Referanser 

Elver i Kaluga oblast
Elver i Moskva oblast
Luzja

Luzja (russisk: Лужа) er ei elv i Moskva og Kaluga oblast i Russland. Den er ei høyre sideelv til elva Protva (i Okas nedslagsfelt). Elva er 159 kilometer lang, med et nedbørfelt på . Luzja fryser over i november (en sjelden gang i desember) og blir under isen til i april. Byen Malojaroslavets ligger ved bredden av Luzja.

Referanser 

Elver i Moskva oblast
Elver i Kaluga oblast
Pakhra

Pakhra (russisk: Пахра) er ei elv i Moskva oblast i Russland. Den er ei høyre sideelv til elva Moskva. Pakhra er 135 kilometer lang, med et nedbørfelt på . Middelvannføringen 36 kilometer fra munningen av . Pakhra fryser over i november/desember og blir under isen til månedsskiftet mars/april. Største sideelver er Motsja og Desna. Byen Podolsk ligger ved Pakhras bredd.

Referanser 

Elver i Moskva oblast
Utsja

Utsja (russisk: Уча́) er ei elv i Moskva oblast i Russland. Den er ei venstre sideelv til Kljazma. 

Utsja er 42 km lang, med et nedslagsfelt på 605 km². Den renner gjennom byene Pusjkino og Ivantejevka, og munner ut i Kljazma ved byen Sjtsjolkovo.

Elver i Moskva oblast
Volgas vassdragsområde
Pekhorka

Pekhórka er ei elv i Moskva oblast i Russland. Den er ei venstre sideelv til elva Moskva). Den er 42 kilometer lang, og har et nedbørfelt på .

Langs elva ligger byene Balasjikha og Zjeleznodorozjnyj, og de bymessige bosetningene Tomilino og Kraskovo. På 1800-tallet ble elva mye brukt som kraftkilde for bomullsfabrikkene i Balasjikha, og mange av reservoarene og vannveiene eksisterer fremdeles. 

I 1971 var elva inkludert i Moskvas generalutviklingsplan, som blant annet omfattet bygging av en båtkanal øst for Moskva for å minske belastningen på den sterkt trafikkerte Moskva-elva. Pekhorka ville ha blitt en del av Ljubertsy-reservoaret, men kanalen ble aldri bygget.

Referanser 

Elver i Moskva oblast
Helvete år 2019

Helvete år 2019 (orig: I Nuovi barbari) er en italiensk dystopisk actionthriller og science fiction-film fra 1983 regissert av Enzo G. Castellari. Filmen er lagt til en uhyggelig fremtidsverden etter en atomkrig. En morderisk gruppe kalt The Templars" terroriserer overlevende som forsøker å etablere et nytt samfunn. Hovedrollene spilles av Giancarlo Prete og George Eastman, mens sentrale biroller spilles av Fred Williamson og Anna Kanakis.

Filmen er også kjent under titler som Warriors of the Wasteland, The New Barbarians og Metropolis 2000.

Handling
Handlingen er lagt til en uhyggelig fremtid i en verden etter atomkrigen. En verden der menneskene er få og kampen for livet er hard. 

"The Templars" er en gruppe skrupelløse mordere anført av sadisten "One". De mener at siden de overlevde «smellet», er de de eneste som har livets rett. Dette praktiserer de ved å plyndre og myrde reisende som har slått seg sammen for å finne overlevende. Scorpion har også overlevd, han er også en kjeltring, men ingen morder. Alene drar han i sitt superkjøretøy for å møte The Templars for å stoppe deres myrderier. På veien får han følge av den fargede Nider, en mester med en meget sofistikert pil og bue. I mellomtiden har bandittene overfalt en transport, og eneste overlevende, kvinnen Alma, slepes gjennom en grusgrav etter Makos modifiserte fremtidskjøretøy. Scorpio beslutter seg for å hjelpe kvinnen Alma. "One" er rasende over Scorpios inngripen og forlanger ham fanget. Scorpios tidligere makker Nadir dukker imidlertid opp og sammen oppsøker de en gruppe sivilister for å få hjelp til Alma, som er såret etter oppgjøret med Mako. Scorpio nekter imidlertid å hjelpe sivilisterne mot The Templars og forlater dem, men situasjonen tilspisses da Scorpio fanges og tortureres av Ones folk. Nadir redder Scorpio, som gjenopptrenes og gjøres klar til det endelige oppgjøret med One og hans menn.

Om filmen
Helvete år 2019 er en av en rekke italienske fremtidsfilmer på 1980-tallet. Filmen har tydelig hentet inspirasjon fra de australske Mad Max filmene. På grunn av dens voldelige innhold fikk den problemer med filmsensuren i flere land på 1980-tallet.

I Norge
Filmen ble ikke vist på kino, men ble utgitt på video i 1984 av OVC under tittelen Helvete år 2019. Den ble relansert på video i 1987 av Screen Entertainment. Den ble samme år utgitt av Norsk Videoklubb under tittelen Etter Atomkrigen.

Rollebesetning
Giancarlo Prete som Scorpion
George Eastman som One
Fred Williamson som Nadir
Anna Kanakis som Alma
Ennio Girolami som Shadow
Venantino Venantini som Father Moses
Massimo Vanni som Mako
Giovanni Frezza som den unge mekanikeren (Nadirs følgesvenn)
Iris Peynado som Vinya
Andrea Coppola som Mako's Friend

Referanser

Eksterne lenker
 

Italienske science fiction-filmer
Italienske actionfilmer
Dystopiske filmer
Postapokalyptiske filmer
Exploitationfilmer
Filmer som har vært forbudt i Norge
Filmer fra 1983
Filmer om atomvåpen
Cecilie Broch Knudsen

Cecilie Broch Knudsen (født 3. januar 1950 i New York) er en norsk billedkunstner og administrator innen norsk kunstsektor. Hun er utdannet ved Statens håndverks- og kunstindustriskole, Statens kunstakademi og Statens yrkespedagogiske høgskole. Hun var rektor ved Kunsthøgskolen i Oslo fra  2007 til 2015, og rektor ved Einar Granum Kunstfagskole i perioden 1996–2007.

Cecilie Broch Knudsen er datter av ambassadør Ditlef Knudsen. Hun var samboer med maleren Odd Nerdrum fra 1977 til 1991. Sammen har de tre barn. En av disse er Nora Ceciliedatter Nerdrum.

Diktarstien

I 1992 hadde Hardanger folkemuseum en utstilling der korte, poetiske tekster av Terje Johanssen var hugget i stein. Året etter ble en av steinene lagt som den første skiferhellen i en påbegynt diktersti i museumstunet på Utne, i forbindelse med dikteren Olav H. Hauges 85-årsdag. Ideen var utviklet av Broch Knudsen og daværende direktør for museet, Ågot Gammersvik. Senere har en ny dikter fått «Skiferhella», og æren av å se sin tekst på en skiferhelle i Diktarstien hvert år. Alle steinene er utformet, og teksten hugget, av Broch Knudsen. I 2017 utga Nynorsk kultursentrum avd Olav H. Hauge-senteret og Hardanger og Voss museum avd. Hardanger folkemuseum en jubileumsbok som presenterte alle tekstene og steinene i Diktarstien.

Verv (utvalg) 
 Styreleder, Trafo kunsthall, Asker
 Styreleder, Program for kunstnerisk utviklingsarbeid (PKU)
 Medlem av representative Board, ELIA European League of International Art Institutes 
 medlem av det internasjonale styret, i det østerrikske Programme for Arts-based Research (PEEK)
 Etablering av Talent Norge (styremedlem, Talent Norge)

Referanser 

Norske billedkunstnere
Personer tilknyttet Kunsthøgskolen i Oslo
Fødsler i 1950
Johnny Logan

Seán Patrick Michael Sherrard, kjent under artistnavnet Johnny Logan, (født 13. mai 1954) er en irsk sanger og komponist.

Han ble født i Frankston i nærheten av Melbourne i Australia, men nå bor han i Ashbourne i Irland. Faren hans, Patrick O'Hagen, var en velkjent irsk tenor, og familien flyttet tilbake til Irland da Johnny var tre år gammel. Her lærte han å spille gitar, og han begynte å lage egne sanger fra han var 13 år. Etter at han sluttet på skolen, arbeidet han som elektriker i tillegg til å opptre på diverse folkemusikk- og bluesklubber. Han kom i søkelyset for første gang da han hadde rollen som Adam i den irske musikalen «Adam og Eva» i 1977.

«Mr. Eurovision» 
Johnny Logan har bidratt til tre av Irlands sju seire i Eurovision Song Contest og er den eneste artisten som har vunnet musikkonkurransen to ganger. Han er også den ene av fem komponister som har skrevet to vinnerbidrag i konkurransen.

Logan vant først i 1980 med «What's Another Year», og han gjentok bragden i 1987, da han vant den internasjonale finalen i Brussel – da med «Hold Me Now» som han hadde komponert selv. Logan har også komponert Linda Martins vinnersang fra 1992, «Why Me?». Han skrev også sangen «Terminal 3» til Linda Martin, som hun kom på andreplass med i Eurovision Song Contest 1984. Den store suksessen i konkurransen har gitt ham tilnavnet Mr. Eurovision, og han holder fremdeles en rekke jevnlige konserter over hele Europa, inkludert Norge.

Referanser

Eksterne lenker 
 
 
 
 

 

 
 

Irske sangere
Personer fra Melbourne
Vinnere av Eurovision Song Contest
Personer fra County Meath
Elektrikere
Nora Ceciliedatter Nerdrum

Nora Ceciliedatter Nerdrum (født 5. februar 1978  i Oslo) er en norsk kurator og skribent. Hun har hovedfag i kunsthistorie og master i Visual Culture.

Nora Ceciliedatter Nerdrum er ansatt som kurator på Munchmuseet. Hun har tidligere vært ansatt i KORO (2013-2018, kurator og seksjonsleder), Nasjonalmuseet (2011–2013, kurator og prosjektleder) og Kistefos-Museet (2007–2011, kurator). 

Mellom 2006 og 2012 var hun kunstkritiker og kommentator i Klassekampen.

Nora Ceciliedatter Nerdrum er medlem av Norsk Kuratorforening, International association of curators of contemporary arts og Norsk kritikerlag.

Bibliografi 
 Hilde Herming (red.) og Nora C. Nerdrum (initiativtakere): Fast Plass – Norske kvinner på sokkel, Press forlag, 2017
Aleksander Melli, Simen Ekern, Åsne Seierstad og Nora Ceciliedatter Nerdrum (red.): SNU: Brev til klimagenerasjonen, Cappelen Damm, 2012
 Mark Reynolds (red.), Gitte Ørskou, Nora Ceciliedatter Nerdrum: Marc Quinn: All of nature flows through us, Kistefos-Museet / Nordjyllands kunstmuseum, 2011
 Nerdrum, Nora Ceciliedatter (red.): Paralleller: Ungt samtidsmaleri fra Norge/Leipzig, Labyrinth Press / Kistefos-Museet, 2010
 Nerdrum, Nora Ceciliedatter (red.): Kunst til folket! Harry Fetts malerisamling, Labyrinth Press / Kistefos-Museet, 2009
 Nerdrum, Nora Ceciliedatter: Et reklamebyrå for ml-bevegelsen? : grafikergruppa GRAS (1969-73) i Arbeiderhistorie, Arbeidernes arkiv og bibliotek, 2008
 Nerdrum, Nora Ceciliedatter: Bildene er mitt våpen En analyse av GRAS-gruppas silketrykk med fokus på ideologi Hovedoppgave  i kunsthistorie, Universitetet i Oslo, 2007

Referanser 

Norske kuratorer
Norske kunsthistorikere
Nara (elv)

Nara (russisk: Нара) er ei elv i Moskva og Kaluga oblast i Russland. Den er ei venstre sideelv til Oka. Elva er 158 kilometer lang med et nedbørfelt på . Nara fryser over i november-desember og er frosset over til april. Ved elva ligger byene Naro-Fominsk og Serpukhov.

Referanser 

Elver i Moskva oblast
Elver i Kaluga oblast